
REPUBLIKA HRVATSKA
OPĆINSKI SUD U SESVETAMA                     		
STALNA SLUŽBA U VRBOVCU
Trg Petra Zrinskog 22 
						PRAVNA STVAR:
TUŽITELJ: Zdravka Kovačić
	TUŽENIK: Tomislav Kovačić i Iva Kovačić
					RADI: raskida ugovora o dosmrtnom uzdržavanju

POZIV ZA PRIPREMNO ROČIŠTE
				

	Pozivamo Vas na ročište u gornjoj pravnoj stvari, dana 25. rujna 2026. u 9,30 sati u ovom sudu, soba broj 15.	
	Umjesto stranke na ročište može pristupiti ovlašteni opunomoćenik. 

	Ako na pripremno ročište ne dođe tužitelj ili ne dođe tuženik, a nema uvjeta za donošenje presude zbog izostanka, sud će raspravljati s prisutnom strankom (čl. 291. st. 1. ZPP).
Ako ocijeni da je to potrebno sud može odgoditi pripremno ročište (čl. 291. st. 2. ZPP). 
U rješenju o odgodi pripremnog ročišta, sud će odmah zakazati novo pripremno ročište (čl. 291. st. 3. ZPP). Ako s pripremnog ročišta neopravdano izostanu obje stranke ili ako dođu na ročište, ali se neće upustiti u raspravljanje, ili se udalje s ročišta smatrati će se da je tužitelj povukao tužbu. (čl. 291. st. 4 ZPP). Pripremno ročište može se odgoditi samo jednom (čl. 291. st. 5.  ZPP). 

Stranke su dužne već u tužbi i odgovoru na tužbu, a najkasnije na pripremnom ročištu iznijeti sve činjenice na kojima temelje svoje zahtjeve, predložiti dokaze potrebne za utvrđivanje iznijetih činjenica te se izjasniti o činjeničnim navodima i dokaznim prijedlozima protivne stranke (čl. 299. st. 1. ZPP). 

Stranke mogu tijekom glavne rasprave iznositi nove činjenice i predlagati nove dokaze samo ako ih bez svoje krivnje nisu mogle iznijeti, odnosno predložiti prije zaključenja prethodnog postupka (čl. 299. st. 2. ZPP). 

Nove činjenice i nove dokaze koje su stranke iznijele, odnosno predložile tijekom glavne rasprave protivno čl. 299. st. 2. ZPP sud neće uzeti u obzir. 
Po  okončanju pripremnog ročišta sud će rješenjem zaključiti prethodni postupak.
Ako ocijeni da je to s obzirom na okolnosti slučaja moguće, sud može na pripremnom ročištu zaključiti prethodni postupak i na istom ročištu održati glavnu raspravu (čl. 292. st. 7. i 8. ZPP).
U Vrbovcu 16. lipnja 2026.
							                            Sudac
							                     Ljiljana Košić, v.r.
 Dostaviti: 
1. Pun. tužitelja
2. Pun. tuženika
Za točnost otpravka – ovlašteni službenik
Kristina Nagy
